รอสัญญาณบวกเพิ่มเติมมากกว่านี้ ก่อนจะเพิ่มพอร์ตมากนัก
SET ยังดูสู้อยู่ขณะทดสอบแนวต้าน Y ในรูป และเริ่มทะลุแนวต้านขึ้นมานิดๆ แล้ว แต่สถานการณ์โดยรวมก็ยังดู
20 ส.ค. 2555

SET ยังดูสู้อยู่ขณะทดสอบแนวต้าน Y ในรูป และเริ่มทะลุแนวต้านขึ้นมานิดๆ แล้ว แต่สถานการณ์โดยรวมก็ยังดู 
Hi-Risk-Hi-Return อยู่ ส่วนใหญ่เพราะแนวต้านในหมวดธนาคารและพลังงานตามที่คุยกันด้านล่าง เพราะฉะนั้นเราแนะนำให้ท่านผู้อ่านรอสัญญาณบวกเพิ่มเติมมากกว่านี้ หรือรอสัญญาณทะลุเหนือแนวต้าน Y ชัดๆ ก่อนจะเพิ่มพอร์ตมาก
สำหรับสัญญาณบวกเพิ่มเติมนั้น ก็จะมี Update ใน Market Timing ถ้าเกิดสัญญาณขึ้น หรืออาจพอคาดการณ์ได้ตามที่จะคุยกันด้านล่าง
แนวต้าน Y อยู่ในเขตแถวๆ 1,224 และ 1,230 และถ้าทะลุชัดๆ ขึ้นมาได้ Upside อาจไปต่อควรจะอยู่ที่ 1,256-1,260 หรือสูงกว่านั้น




 
ในหุ้นหลักบ้านเรา SET50 ยังดูสู้ในเขต HiRiskHiReturn และถ้า SET50 ทะลุด่าน 853-854 ได้ ก็อาจขึ้นต่อไปทดสอบ 879 และ/หรือ 882-883 แต่ระวังแกว่งถ้าหลุด 840 ลงมา ซึ่งอาจแกว่งลงไปทดสอบแนวรับ 835-828 และจะดูเสี่ยงมากขึ้นถ้าหลุด 828 ลงมาชัดๆ 
และที่ต้องจับตาและ Update ก็คือ ดัชนีธนาคารที่โดนขายลงมา อาจมีแนวรับแถวๆ 477-476 และแนวรับ Cycle แถวๆ วันที่ 21 ซึ่งต้องขอจับตาและ Update แบบค่อยทำค่อยไปต่อไป เพราะกรณีรับอยู่ ก็ยังต้องระวังจะเป็นแค่รีบาวด์ระยะสั้น เนื่องจาก Upside ที่ค่อนข้างจำกัด เมื่อดูจากแนวต้านสำคัญระยะกลางยาวที่ยังคงกดดันตลาดอยู่ และในหมวดพลังงานเองก็ต้องระวังด้วย เพราะกำลังถอยจากแนวต้าน โดยเฉพาะถ้าดัชนีพลังงานหลุด 20,090 ลงมา 
ในหุ้นเป็นตัวๆ และหมวดอื่นๆ หลายหมวด เช่น หุ้นโรงพยาบาล โรงแรม ประกัน และอื่นๆ ที่นานๆ จะมีซื้อขายที เช่น NTV AHC KDH NSI ส่วนหุ้นอื่นๆ เช่น SCP SITHAI BIGC BJC CENTEL และ GLOBAL หลายตัวอาจยังมี Upside แต่ค่อนข้าง Hi-Risk-Hi-Return ขอ Update ใน Daily Market Timing รวมทั้ง Charts ต่างๆ ที่จะมีประกอบด้วย
สำหรับแนวโน้มราคาทอง ยังแกว่ง Sideway อยู่ในกรอบ โดยอาทิตย์นี้ระวังด่านแถวๆ 1,624-1,630 เหรียญสหรัฐ และ 1,640 เหรียญสหรัฐ ระวังแกว่งถ้าหลุด 1,586 เหรียญสหรัฐ อาจแกว่งลงไปทดสอบแนวรับที่ 1,574 เหรียญสหรัฐ และ 1,526 เหรียญสหรัฐ สถานการณ์จะดูดีขึ้น ถ้าปิดทะลุ 1,630 เหรียญสหรัฐได้ กรณีนั้นอาจมีลุ้นทะลุด่าน 1,640 เหรียญสหรัฐ ขึ้นต่อไปทดสอบ 1,674 เหรียญสหรัฐ ส่วนทองบ้านเรา มีด่านแข็งแถวๆ 24,440-24,550 ที่ดูยากว่าจะทะลุได้หรือไม่ กรณีทะลุก็อาจต่อไปทดสอบ 24,840 และถ้าปิดทะลุด่าน 24,550 ได้ ก็อาจมีลุ้นทะลุ 24,840 ขึ้นต่อไปทดสอบ 25,300-25,4000 ส่วนแนวรับมีที่ 23,900-23,800, 23,500 
&amp;&lt;2288;